
РЕШЕНИЕ
№ РС-936-24-082

	Днес, 18.08.2025 г., Комисията за противодействие на корупцията /КПК/, в състав:
            
За председател: Антон Славчев
Член: Антоанета Цонкова
Член: Пламен Йоцов
	
У С Т А Н О В И:

Производството е по реда на чл. 89, ал. 1, предл. 1 от Закона за противодействие на корупцията (ЗПК) (обн., ДВ бр. 84 от 06.10.2023 г.), образувано въз основа на Решение на Комисията за противодействие на корупцията № КИ-006 от 10.01.2025 г. по сигнал с вх. № С-936/19.12.2024 г. на КПК.
Производството е образувано срещу Елена Бозовайска – общински съветник и председател на Общински съвет (ОбС) К. за мандат 2019-2023 г. и общински съветник в ОбС К. за мандат 2023-2027 година.
В сигнала се твърди, че Бозовайска е в дългосрочно трудово правоотношение с Дирекция „Социално подпомагане“ (ДСП) със седалище гр. Б. към Агенцията за социално подпомагане и с работно място в гр. К. В публикуваните, подадени от Бозовайска декларации за имущество и интереси (встъпителни) в т. 21 и т. 22, същата декларира, че няма сключени договори с лица, свързани с вземаните от нея решения, в кръга на нейните правомощия или задължения по служба на общински съветник. Като общински съветник, същата участва в обсъждания и приемане на решения на общинския съвет относно партньорство при планиране и осъществяване на социалните услуги и други дейности и услуги, като се посочват и конкретни разпоредби на Закона за социалното подпомагане, Закона за социалните услуги и правилника за неговото приложение, Закона за закрила на детето и др. нормативни актове. Приемането на част от решенията на общинския съвет се предхождат от обсъждания и приемане на доклади с предложения на проекти на решения от постоянните комисии, на които Бозовайска е посочена в сигнала като член. Сочи се, че Бозовайска има частен интерес от дейността на Агенция за социално подпомагане във връзка с изпълнение на проекти в партньорство с общината, финансирани със средства от Европейския съюз и/или държавния бюджет. Според сигналоподателя, упражнените правомощия по служба от Бозовайска, в резултат от участието й при приемане на решения на ОбС К. относно ДСП гр. Б. към Агенцията за социално подпомагане, ползването на общински имоти за офис на ДСП гр. Б. и други посочени такива, са следните: Решение № 41 от 27.03.2023 г.; Решение № 13 по Протокол № 4 от 20.12.2023 г.; Решение № 84 по Протокол № 10 от 26.04.2024 г., както и решение по Протокол № 1 от 14.03.2024 г. на Комисия за детето /вероятно се има предвид Комисия за закрила на детето/ към Община К.; Решение № 6 по Протокол № 1 от 31.01.2022 г.; Решение № 51 по Протокол № 7 от 07.06.2022 г.; Решение № 57 от Протокол № 8 от 05.07.2022 г.; Решение № 33 по Протокол № 2 от 07.03.2023 г.; Решение № 42 по Протокол № 3 от 27.03.2023 г.; Решение № 9 по Протокол № 1 от 07.02.2023 г.; Решение № 21 по Протокол № 3 от 05.04.2022 г.; Решение № 46 по Протокол № 5 от 02.05.2023 г.; Решение № 32 и Решение № 33 по Протокол № 6 от 06.02.2024 г.; Решение № 107 по Протокол № 13 от 26.07.2024 година.
С писмо, вх. № КПК-490-2/03.02.2025 г. на КПК, от главния секретар на Агенция за социално подпомагане е получено заверено копие на Трудов договор № ЧР-3 193/29.03.2012 година.
С писмо, вх. № КПК-490-3/10.02.2025 г. на КПК, от председателя на Постоянната комисия за противодействие на корупцията към ОбС К. са получени заверени копия на документи, както следва: Клетвени листове на Елена Бозовайска за мандати 2019-2023 г. и 2023-2027 г.; Решение № 1 от 07.11.2019 г. на ОбС К.; Решение № 6 от 31.01.2022 г., ведно с Протокол № 1 от 31.01.2022 г., Протокол № 3 от 05.04.2022 г., Решение № 51 от 07.06.2022 г., ведно с Протокол № 7 от 07.06.2022 г., Протокол № 8 от 05.07.2022 г., Решение № 9 от 07.02.2023 г., ведно с Протокол № 1 от 07.02.2023 г., Решение № 33 от 07.03.2023 г., ведно с Протокол № 2 от 07.03.2023 г., Протокол № 3 от 27.03.2023 г., Решение № 46 от 02.05.2023 г., ведно с Протокол № 5 от 02.05.2023 г., Решение № 13 от 20.12.2023 г., ведно с Протокол № 4 от 20.12.2023 г., Решения № 32 и № 33 от 06.02.2024 г., ведно с Протокол № 6 от 06.02.2024 г., Решение № 84 от 26.04.2024 г., ведно с Протокол № 10 от 26.04.2024 г. и Решение № 107 от 26.07.2024 г., ведно с Протокол № 13 от 26.07.2024 г., всичките на ОбС К..
Допълнително са получени писма с вх. № КПК-490-5/29.04.2025 г. и № КПК-490-7/09.07.2025 г. на КПК от председателя на Постоянната комисия за противодействие на корупцията към ОбС К..
Служебно са извършени справки в Регистър НБД „Население“ и в Регистъра на заетостта към Национална агенция за приходите.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от физическо лице с посочени три имена, адрес и телефон за връзка и е надлежно подписан.
Елена Бозовайска е избрана за общински съветник в ОбС К. за мандат 2019-2023 г., за което е подписала Клетвен лист от 07.11.2019 г., като с Решение № 1 по Протокол № 1 от 07.11.2019 г. на ОбС К. е избрана за председател на общинския съвет за посочения мандат. Бозовайска е избрана за общински съветник в ОбС К. и за мандат 2023-2027 г., за което също е подписала клетвен лист. 
Съгласно Трудов договор № ЧР-3 193/29.03.2012 г., сключен между изпълнителния директор на Агенция за социално подпомагане и Елена Бозовайска, последната заема длъжността „социален работник“ в Агенция за социално подпомагане, отдел „Закрила на детето“, ДСП, общ. Б., обл. К. Сключеният договор е безсрочен. 

Със свое Решение № 6 по Протокол № 1 от 31.01.2022 г. ОбС К. приема „Годишна програма за управление и разпореждане с имотите общинска собственост през 2022 г.“, като с имотите, предмет на програмата се актуализира „Стратегия за управление на общинската собственост в Община К. за периода 2019-2023 г.“. Приема се и списък на спортните обекти – общинска собственост, с които могат да се извършват сделки на управление и разпореждане по смисъла на Закона за физическото възпитание и спорта. От протокола за проведеното заседание е видно, че на същото са присъствали общо 9 общински съветници, в това число и Елена Бозовайска, а по отношение на приетото решение са дадени 6 гласа „за“ и 3 гласа „въздържали се“, т.е. видно е, че Бозовайска е упражнила правото си на глас, но не е ясно как точно е гласувала.
 Със свое Решение № 21 по Протокол № 3 от 05.04.2022 г. ОбС К. приема отчета за състоянието на общинската собственост и резултатите от нейното управление за периода 01.01.2021 г. – 31.12.2021 година. От протокола за проведеното заседание е видно, че на същото са присъствали общо 11 общински съветници, в това число и Елена Бозовайска, а решението е прието единодушно, т.е. видно е, че Бозовайска е упражнила правото си на глас, като е гласувала „за“ приемането му.
Със свое Решение № 51 по Протокол № 7 от 07.06.2022 г. ОбС К. сформира комисия, която ще координира цялостната дейност по реформирането на Дом за стари хора „Св. Иван Рилски“ – гр. К., Община К.. От протокола за проведеното заседание е видно, че на същото са присъствали общо 11 общински съветници, в това число и Елена Бозовайска, а решението е прието единодушно, т.е. видно е, че Бозовайска е упражнила правото си на глас, като е гласувала „за“ приемането му.
Със свое Решение № 9 по Протокол № 1 от 07.02.2023 г. ОбС К. приема „Годишна програма за управление и разпореждане с имотите общинска собственост през 2023 г.“, като с имотите, предмет на програмата се актуализира „Стратегия за управление на общинската собственост в Община К. за периода 2019-2023 г.“. Приема се и списък на спортните обекти – общинска собственост, с които могат да се извършват сделки на управление и разпореждане по смисъла на Закона за физическото възпитание и спорта. От протокола за проведеното заседание е видно, че на същото са присъствали общо 11 общински съветници, в това число и Елена Бозовайска, а по отношение на приетото решение са дадени 7 гласа „за“ и 4 гласа „въздържали се“, т.е. видно е, че Бозовайска е упражнила правото си на глас, но не е ясно как точно е гласувала.
Със свое Решение № 33 по Протокол № 2 от 07.03.2023 г. ОбС К. създава Съвет по въпросите на социалните услуги за подпомагане извършването на анализа на потребностите от социални услуги на общинско и областно ниво и анализ на състоянието и ефективността на социалните услуги, които се предоставят на територията на общината. От протокола за проведеното заседание е видно, че на същото са присъствали общо 10 общински съветници, в това число и Елена Бозовайска, а решението е прието единодушно, т.е. видно е, че Бозовайска е упражнила правото си на глас, като е гласувала „за“ приемането му.
Със свое Решение № 42 по Протокол № 3 от 27.03.2023 г. ОбС К. одобрява Анализ на потребностите от социални услуги на общинско и областно ниво, които се финансират изцяло или частично от държавния бюджет, както и Предложение за планиране на социалните услуги на общинско и областно ниво, които се финансират изцяло или частично от държавния бюджет. От протокола за проведеното заседание е видно, че на същото са присъствали общо 11 общински съветници, в това число и Елена Бозовайска, а решението е прието единодушно, т.е. видно е, че Бозовайска е упражнила правото си на глас, като е гласувала „за“ приемането му.
Със свое Решение № 46 по Протокол № 5 от 02.05.2023 г. ОбС К. приема „Отчет за състоянието на общинската собственост и резултатите от нейното управление за периода 01.01.2022 г. – 31.12.2022 г.“. От протокола за проведеното заседание е видно, че на същото са присъствали общо 11 общински съветници, в това число и Елена Бозовайска, а решението е прието единодушно, т.е. видно е, че Бозовайска е упражнила правото си на глас, като е гласувала „за“ приемането му.
Със свое Решение № 13 по Протокол № 4 от 20.12.2023 г. ОбС К. дава съгласие за Партньорство по Компонент 1 по проект „Повишаване на капацитета на служителите на Агенция за социално подпомагане във връзка с модернизиране на системите за социална закрила“ по Програма „Развитие на човешки ресурси“, процедура за директно предоставяне на безвъзмездна финансова помощ BG05FPR002-2.006. От протокола за проведеното заседание е видно, че на същото са присъствали общо 10 общински съветници, в това число и Елена Бозовайска, а решението е прието единодушно, т.е. видно е, че Бозовайска е упражнила правото си на глас, като е гласувала „за“ приемането му.
Със свое Решение № 32 по Протокол № 6 от 06.02.2024 г. ОбС К. приема „Стратегия за управление на общинската собственост в Община К. за периода 2024-2027 г.“. От протокола за проведеното заседание е видно, че на същото са присъствали общо 10 общински съветници, в това число и Елена Бозовайска, а по отношение на приетото решение са дадени 8 гласа „за“ и 2 гласа „въздържали се“, т.е. видно е, че Бозовайска е упражнила правото си на глас, но не е ясно как точно е гласувала.
Със свое Решение № 33 по Протокол № 6 от 06.02.2024 г. ОбС К. приема „Годишна програма за управление и разпореждане с имотите – общинската собственост през 2024 г.“. От протокола за проведеното заседание е видно, че на същото са присъствали общо 10 общински съветници, в това число и Елена Бозовайска, а по отношение на приетото решение са дадени 8 гласа „за“ и 2 гласа „въздържали се“, т.е. видно е, че Бозовайска е упражнила правото си на глас, но не е ясно как точно е гласувала.
Със свое Решение № 84 по Протокол № 10 от 26.04.2024 г. ОбС К. приема Програма за закрила на детето на Община К. за 2024 година. От протокола за проведеното заседание е видно, че на същото са присъствали общо 11 общински съветници, в това число и Елена Бозовайска, а решението е прието единодушно, т.е. видно е, че Бозовайска е упражнила правото си на глас, като е гласувала „за“ приемането му.
 Със свое Решение № 107 по Протокол № 13 от 26.07.2024 г. ОбС К. приема „Отчет за състоянието на общинската собственост и резултатите от нейното управление за периода 01.01.2023 г. – 31.12.2023 г., ведно с нправените допълнения от кмета на Община К.. От протокола за проведеното заседание е видно, че на същото са присъствали общо 11 общински съветници, в това число и Елена Бозовайска, а решението е прието единодушно, т.е. видно е, че Бозовайска е упражнила правото си на глас, като е гласувала „за“ приемането му. 

От писма с вх. № КПК-490-5/29.04.2025 г. и № КПК-490-7/09.07.2025 г. на КПК от председателя на Постоянната комисия за противодействие на корупцията към ОбС К. е видно, че ОбС К. не съставя отделен списък на поименно гласувалите общински съветници, както и че не може да бъде установен или потвърден начина на гласуване на общински съветник, извън данните, съдържащи се в официалните документи на общинския съвет, а именно протоколите от проведени заседания.

Въз основа на така изяснената фактическа обстановка Комисията за противодействие на корупцията установи  следното от правна страна:

           Сигнал с вх. № С-936/19.12.2024 г. на КПК съдържа необходимите реквизити, съгласно чл. 15 от Закона за защита на лицата, подаващи сигнали или публично оповестяващи информация за нарушения във вр. с чл. 63 от ЗПК.
За да е осъществен конфликт на интереси по смисъла на чл. 52 от ЗПКОНПИ (отм.), респ. чл. 70 от ЗПК, следва да са кумулативно налични три предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба, както и упражнено властническо правомощие, повлияно от този частен интерес.
Легалните дефиниции на понятията „частен интерес“ и „облага“ се съдържат в чл. 53 и чл. 54 от ЗПКОНПИ (отм.), респ. в чл. 71 и 72 от ЗПК. Частен интерес е всеки интерес, който води до облага от материален или нематериален характер за лицето, заемащо висша публична длъжност, или за свързаното с него лице, т.е. за да е налице частен интерес, следва да има реална възможност за реализиране на облага. Съгласно чл. 54 от ЗПКОНПИ (отм.) облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие, а според чл. 72 от ЗПК е всеки доход в пари, парични средства или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
 В качеството си на общински съветник и председател на ОбС К. за мандат 2019-2023 г., както и на общински съветник в общинския съвет за мандат 2023-2027 г., Елена Бозовайска е лице, заемало висша публична длъжност по чл. 6, ал. 1, т. 32 от ЗПКОНПИ (отм.), респ. такова заемащо публична длъжност по чл. 6, ал. 1, т. 32 от ЗПК и компетентна да се произнесе относно наличието или липсата на конфликт на интереси по отношение на нея е Комисията за противодействие на корупцията.
При наличието на този първи елемент от състава на конфликта на интереси (субект на нарушението), определящо за съществуването на такъв е проявяването на конкретно поведение от страна на субекта при изпълнение на произтичащите от длъжността му правомощия, както и дали съществува обективна възможност това конкретно поведение да е повлияно от частен интерес – личен или на свързано по смисъла на закона лице.
Компетентността на общинския съвет, като орган на местно самоуправление, е регламентирана в чл. 21 от Закона за местното самоуправление и местната администрация (ЗМСМА), а правомощията на отделните общински съветници са изчерпателно изброени в чл. 33, ал. 1 от същия закон.
Безспорно по преписката се установи, че Елена Бозовайска работи по трудово правоотношение в Агенция за социално подпомагане, отдел „Закрила на детето“, ДСП, общ. Б., обл. К., като заема длъжността „социален работник“. Фактът, че между Бозовайска и Агенция за социално подпомагане съществува трудово правоотношение обаче не може автоматично да обоснове икономическа зависимост помежду им, поради характера и специфика на правоотношението като двустранно и възмездно. В конкретния случай обстоятелството, че за положен труд от работника на същия е заплащана насрещна престация под формата на възнаграждение от работодателя, не може да доведе до извод за наличие на свързаност помежду им. Не са установени документи и доказателства, съгласно които Елена Бозовайска да е получавала трудовото си възнаграждение не срещу положен труд, а срещу подкрепа и глас за нейния работодател и именно тази недължаща се престация за труд да е повлияла върху безпристрастното и обективно изпълнение на правомощията или задълженията на лицето, заемащо публична длъжност.
Във връзка с гореизложеното, в настоящия случай Комисията не счита, че е налице свързаност между Елена Бозовайска и Агенция за социално подпомагане, отдел „Закрила на детето“, ДСП, общ. Б., по смисъла на § 1, т. 15, б. „б“ от ДР на ЗПКОНПИ (отм.), респ. по смисъла на § 1, т. 9, б. „б“ от ДР на ЗПК.
Липсата на свързаност между Елена Бозовайска и Агенция за социално подпомагане, като неин работодател, обосновава липсата на частен интерес – неин или на свързано с нея лице, по отношение на упражненото от нея право на глас по време на заседания на ОбС К. при приемане на решения № 6 по Протокол № 1 от 31.01.2022 г., № 21 по Протокол № 3 от 05.04.2022 г., № 51 по Протокол № 7 от 07.06.2022 г., № 9 по Протокол № 1 от 07.02.2023 г., № 33 по Протокол № 2 от 07.03.2023 г., № 42 по Протокол № 3 от 27.03.2023 г., № 46 по Протокол № 5 от 02.05.2023 г., № 13 по Протокол № 4 от 20.12.2023 г., № 32 по Протокол № 6 от 06.02.2024 г., № 33 по Протокол № 6 от 06.02.2024 г., № 84 по Протокол № 10 от 26.04.2024 г. и № 107 по Протокол № 13 от 26.07.2024 г. на общинския съвет, които според твърденията, изложени в сигнала, пряко касаят дейността на Агенция за социално подпомагане.
От горното следва, че в конкретния случай са налице само две от предпоставките за „конфликт на интереси“ по отношение на Елена Бозовайска, в качеството ѝ на общински съветник и председател на ОбС К. за мандат 2019-2023 г. и в качеството ѝ на общински съветник в общинския съвет за мандат 2023-2024 г. – лице, заемало/що висша/публична длъжност и упражнено от лицето правомощие по служба. Не се установи обаче да е налице частен интерес от упражненото правомощие. Липсата на частен интерес на лицето, заемащо висша/публична длъжност или на свързано с него лице при упражняването на правомощията или задълженията му по служба, изключва наличието на нарушение на разпоредбите на Глава Осма, Раздел II от ЗПКОНПИ (отм.), респ. на ЗПК, съответно и възможността за възникване на конфликт на интереси.

Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на частен интерес за Елена Бозовайска или за свързано с нея лице, в качеството ѝ на общински съветник и председател на ОбС К. за мандат 2019-2023 г. и в качеството ѝ на общински съветник в общинския съвет за мандат 2023-2024 година.
Предвид изложеното и на основание чл. 92, ал. 1 и ал. 2 от ЗПК, във вр. с § 7, ал. 2 от ПЗР на ЗПК, Комисията за противодействие на корупцията
РЕШИ:

НЕ УСТАНОВЯВА конфликт на интереси по отношение на Елена Бозовайска с ЕГН: ***, общински съветник и председател на ОбС К. за мандат 2019-2023 г. и общински съветник в общинския съвет за мандат 2023-2024 г. и в това и качество лице, заемало висша публична длъжност по чл. 6, ал. 1, т. 32 от ЗПКОНПИ (отм.), респ. публична длъжност по чл. 6, ал. 1, т. 32 от ЗПК, във връзка с приемането на решения № 6 по Протокол № 1 от 31.01.2022 г., № 21 по Протокол № 3 от 05.04.2022 г., № 51 по Протокол № 7 от 07.06.2022 г., № 9 по Протокол № 1 от 07.02.2023 г., № 33 по Протокол № 2 от 07.03.2023 г., № 42 по Протокол № 3 от 27.03.2023 г., № 46 по Протокол № 5 от 02.05.2023 г., № 13 по Протокол № 4 от 20.12.2023 г., № 32 по Протокол № 6 от 06.02.2024 г., № 33 по Протокол № 6 от 06.02.2024 г., № 84 по Протокол № 10 от 26.04.2024 г. и № 107 по Протокол № 13 от 26.07.2024 г. на ОбС К., поради липсата на негов или са свързано с нея лице частен интерес.

Препис от Решението да се изпрати на Окръжна прокуратура К., с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.


                КОМИСИЯ:

              ЗА ПРЕДСЕДАТЕЛ:…………(П).………...………../АНТОН СЛАВЧЕВ/

		                		                ЧЛЕН:……………............…(П)......…………...….…../ПЛАМЕН ЙОЦОВ/ 




